Brylluppet mellem prinsesse Madeleine af Sverige og Christopher O'Neill

Brylluppet mellem prinsesse Madeleine, hertuginde af Hälsingland og Gästrikland og den britisk-fødte amerikanske forretningsmand Christopher O'Neill fandt sted i Stockholm den 8. juni 2013.

Baggrund 
Prinsesse Madeleine er den anden datter og yngste barn af kong Carl XVI Gustaf og Dronning Silvia af Sverige. Hun er den fjerde i arvefølgen til den svenske trone. I 2009 blev hun forlovet med den svenske advokat Jonas Bergström, med hvem hun havde været i forhold siden 2002. Brylluppet blev sat til at finde sted i 2010, kort tid efter brylluppet mellem kronprinsesse Victoria og Daniel Westling. I april 2010 blev brylluppet dog aflyst og forlovelsen blev brudt. Madeleine flyttede efterfølgende til New York, hvor hun mødte den britisk-fødte finansmand Christopher O'Neill. Den første gang de dukkede op i offentligheden som et par var i januar 2011. Deres forlovelse blev annonceret den 25. oktober 2012.

Vielsen 
Ceremonien blev afholdt i Storkyrkan i Stockholm den 8. juni 2013. Lars-Göran Lönnermark,biskop i Skara, og Michael Bjerkhagen gennemførte ceremonien. SVT, TV4 og TV4 Nyheter sendte brylluppet live hele dagen for svenske seere. Madeleine bar en brudekjole designet af den italienske modedesigner Valentino Garavani.

Efter vielsen 
Efter vielsen blev skudt salut fra Skeppsholmen med 21 skud med fem sekunders mellemrum. Vielsen blev afholdt på både svensk og engelsk, og parret gav hinanden deres løfter på engelsk og svensk, og svarede dermed "Ja" og "I will." Efter at have taget billeder af bruden og gommen og deres familier, kørte Prinsesse Madeleine og Christopher O'Neill med hest og vogn langs en næsten to kilometer lang rute gennem det centrale Stockholm.
Ruten gik fra det kongelige palads til Riddarholmen via ekstern bakke til Evert Taube terrasse på Riddarholmen. Så trådte de ombord på S/S Stockholm sammen med de inviterede gæster, og sejlede sammen til Drottningholm Slot, hvor middag og bryllup blev afholdt. Forsvaret paraderede langs processionens ruten og ved ankomsten til Drottningholm.

Titler og arv 

Prinsesse Madeleine tog ikke efternavnet O'Neill og forblev i stedet uden et efternavn, hvorfor hun beholdte prædikatet "Kongelige Højhed". Christopher O'Neill ændrede ikke sit efternavn, i modsætning til sin svoger prins Daniel, kronprinsesse Victorias mand.

I maj 2013 meddelte Svante Lindqvist, at O'Neill havde bedt om ikke at blive tildelt en kongelig status og at han forbliver en privat borger. O'Neill ønskede, at beholde sine britiske og amerikanske statsborgerskaber samt hans forretningspartnere og hans stilling, som chef for forskning i et investeringsselskab i New York. Han skulle opgive både statsborgerskaber og erhverv for at blive medlem af den svenske kongefamilie. O'Neill bliver derfor ikke blive prins af Sverige eller hertug af Hälsingland og Gästrikland.

O'Neill er romersk-katolsk, og parret agter, at fortsætte med, at være bosat i New York efter deres bryllup, men deres børn bliver nødt til at opvokse i Sverige og som lutheranere, ligesom deres mor, for at få arverettigheder.

Gæster

Brudens familie 
Kongen og dronningen af Sverige, brudens forældre
Kronprinsessen og Hertugen af Västergötland , brudens søster og hendes mand
Prinsesse Estelle, brudens niece
Prins Carl Philip af Sverige, brudens bror
Prinsesse Birgitta og prins Johann Georg af Hohenzollern, brudens faster og onkel
Prins Carl Christian og Prinsesse Nicole af Hohenzollern, brudens fætter og hans kone
Prins Nicolas of Hohenzollern, brudens fætter
Prinsesse Margaretha, fru Ambler, brudens faster
Prinsesse Désirée, baronesse Silfverschiöld og Baron Nils August Silfverschiöld, brudens faster og onkel
Prinsesse Christina, fru Magnuson og hr. Tord Magnuson, brudens faster og onkel
Grevinde Marianne Bernadotte af Wisborg, brudens grandtante
Grevinde Gunnila Bernadotte af Wisborg, brudens grandtante
Prinsesse Kristine Bernadotte, enke efter brudens tredje fætter

Gommens familie 
Eva O'Neil, gommens mor
Fru Tatjana d'Abo, gommens moders halvsøster
Grevinde Natascha Abensberg-Traun, gommens moders halvsøster
Stephanie O'Neil, gommens fædrene halvsøster
Annalisa O'Neil, gommens fædrene halvsøster
Karen O'Neil, gommens fædrene halvsøster

Billeder

Referencer 

Svenske kongelige bryllupper
Begivenheder i 2013
Huset Bernadotte